ZMLUVA O DIELO

uzatvorená v zmysle § 536 a nasl. zákona č. 513/1991 Zb. Obchodný zákonník v znení neskorších zmien a doplnení medzi zmluvnými stranami

**Čl. I. Zmluvné strany**

1.1 **Objednávateľ:** **Obec Bzovík**

Bzovík 299

962 41 Bzovík

v zastúpení : Sedmák Boris - starosta obce

IČO: 00319767

DIČ : 2021152430

IČ DPH: nie je platcom DPH

Bankové spojenie : VUB, a.s. pobočka Krupina

Číslo účtu : SK77 0200 0000 0000 0392 5412

e-mail : [bzovik.starosta@gmail.com](mailto:bzovik.starosta@gmail.com)

1.2 **Zhotoviteľ:** **\_\_\_\_\_\_\_\_\_\_\_\_\_\_\_\_\_\_\_\_\_\_**

Sídlo \_\_\_\_\_\_\_\_\_\_\_\_\_\_\_\_\_\_\_\_\_\_

v zastúpení : \_\_\_\_\_\_\_\_\_\_\_\_\_\_\_\_\_\_\_\_\_\_

IČO : \_\_\_\_\_\_\_\_\_\_\_\_\_\_\_\_\_\_\_\_\_\_

DIČ: \_\_\_\_\_\_\_\_\_\_\_\_\_\_\_\_\_\_\_\_\_\_

Bankové spojenie : \_\_\_\_\_\_\_\_\_\_\_\_\_\_\_\_\_\_\_\_\_\_

Číslo účtu : \_\_\_\_\_\_\_\_\_\_\_\_\_\_\_\_\_\_\_\_\_\_

tel. : \_\_\_\_\_\_\_\_\_\_\_\_\_\_\_\_\_\_\_\_\_\_

e-mail : [\_\_\_\_\_\_\_\_\_\_\_\_\_\_\_\_\_\_\_\_\_\_](mailto:miro.hrib@gmail.com)

**Čl. II. Predmet zmluvy**

* 1. Predmetom tejto zmluvy o dielo je vypracovanie projektovej dokumentácie pre stavebné povolenie pre stavbu:

# „Modernizácia prestupného uzlu autobusovej dopravy a rekonštrukcia existujúcej autobusovej zastávky pri bytovom dome č. 275“

**Čl. III. Harmonogram plnenia zmluvy**

* 1. Zhotoviteľ sa zaväzuje k dodržaniu nasledovných termínov:
     1. Vypracovanie projektovej dokumentácie pre stavebné povolenie - do **60 dní** **od účinnosti Zmluvy o dielo** medzi objednávateľom a zhotoviteľom.

3.2 Čas plnenia môže byť predĺžený za týchto podmienok:

* ak prekážky v práci zavinil objednávateľ alebo nesplnil svoje záväzky podľa tejto zmluvy o dobu trvania tejto prekážky
* ak bude objednávateľ požadovať naviac práce a dodávky o nevyhnutne dohodnutú dobu.

3.3 Z dôvodov vyššej moci - pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, ako sú vojna, živelné pohromy, požiar, katastrofa, veľké epidémie o primeranú dobu zodpovedajúcu vyššej moci.

3.4 V prípade prerušenia prác z dôvodov na strane objednávateľa alebo vyššej moci, sa predĺži termín plnenia o čas, ktorý zavinil prerušenie prác, bez toho aby sa musel uzatvárať dodatok k tejto zmluve na zmenu termínov. Pre predĺženie termínu plnenia sa zapíše zápis s uvedením dôvodu predĺženia, čo musí byť podpísané zástupcom objednávateľa.

3.5 Lehota realizácie podľa tejto zmluvy je splnená riadnym vypracovaním projektu v rozsahu článku III. tejto zmluvy a odovzdaním projektu objednávateľovi s potvrdením o prevzatí.

**Čl. IV. Miesto dodania predmetu zmluvy**

4.1 Vypracovaná projektová dokumentácia pre stavebné povolenie sa dodá v termíne dohodnutom podľa článku III. na Obecný úrad Bzovík  v dohodnutom počte  6 vyhotovení v papierovej forme a 2 vyhotovenia  v elektronickej forme.

4.2 Na základe objednávky objednávateľa je možné vypracovať aj navyše vyhotovenia v papierovej forme. Cena za tieto práce bude fakturovaná len za reprografické práce a práce projektanta s týmto súvisiace.

**Čl. V. Cena**

5.1 Cena za vypracovanie projektovej dokumentácie pre stavebné povolenie:

Cena bez DPH \_\_\_\_\_\_\_\_\_\_\_\_\_ €

DPH 20% \_\_\_\_\_\_\_\_\_\_\_\_\_ €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Cena s DPH \_\_\_\_\_\_\_\_\_\_\_\_\_ €**

**Čl. VI. Platobné podmienky a fakturácia**

* 1. Platobné podmienky sú nasledovné:

6.2 Splatnosť vystavenej faktúry za predmet vykonanej práce je 14 dní od ich vystavenia objednávateľovi, za predpokladu, že budú vystavené v oprávnenej čiastke, v oprávnenom čase a v súlade s príslušnými predpismi .

6.3 V prípade, že v priebehu realizácie diela bude potrebné niektoré dojednania meniť, alebo upresniť, je povinnosťou oboch zmluvných strán na to včas upozorniť. Ich riešenie bude predmetom osobitného jednania.

**Čl. VII. Záručná doba a zodpovednosť za vady**

7.1 Zhotoviteľ zodpovedá za vady, ktoré má predmet zmluvy v dobe jeho odovzdania a boli spôsobené porušením jeho povinnosti dodržania platných právnych a ostatných predpisov.

7.2 Zhotoviteľ nezodpovedá za vady diela, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a on na ich použití trval.

7.3 Záručná doba na projektové práce je 5 rokov.

7.4 Zhotoviteľ sa zaväzuje začať s odstraňovaním prípadných vád predmetu zmluvy najneskôr do 5 dní od uplatnenia oprávnenej reklamácie a vady odstrániť v čo najkratšom možnom čase. Termín odstránenia vád sa dohodne písomnou formou pri určení vady. Pre prípad vady projektu dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady.

7.5 Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomnou formou do rúk zhotoviteľa.

7.6 Ak sa preukáže, že reklamácia vady objednávateľom nie je oprávnená v zmysle tejto zmluvy, uhradí objednávateľ zhotoviteľovi náklady spojené so zisťovaním vady vo výške určenej písomnou formou pri zistení tejto skutočnosti.

**Čl. VIII. Spolupôsobenie objednávateľa a zhotoviteľa**

8.1 Objednávateľ sa zaväzuje, že počas spracovávania projektovej dokumentácie podľa      článku III. tejto zmluvy poskytne zhotoviteľovi v nevyhnutnom rozsahu potrebné      spolupôsobenie spočívajúce najmä v dodaní všetkých potrebných podkladov,      vyjadrení a stanovísk,  ktorých potreba  vznikne v priebehu plnenia tejto zmluvy.

**Čl. IX. Zmluvné pokuty a odstúpenie od zmluvy**

9.1 Objednávateľ je oprávnený v prípade omeškania sa zhotoviteľa s dohodnutým termínom realizácie projektových prác v zmysle čl. III. tejto zmluvy uplatniť si úrok z omeškania vo výške 0,05 % z dohodnutej ceny za každý, aj začatý deň omeškania.

9.2 Zhotoviteľ je oprávnený v prípade omeškania sa objednávateľa s dohodnutým termínom platieb za poskytnutie plnenia predmetu obstarávania uplatniť si úrok z omeškania vo výške 0,05 % z neuhradenej sumy za každý, aj začatý deň omeškania.

9.3 Podstatným porušením zmluvy je:

* prekročenie termínov zhotovenia diela uvedených v čl. III. tejto zmluvy o viac ako 30 dní.
* meškanie s úhradou správne vystavenej faktúry viac ako 30 dní po lehote splatnosti.

9.4 Podstatné porušenie zmluvy oprávňuje druhú stranu, aby odstúpila od zmluvy. Odstúpenie od zmluvy musí byť oznámené písomne s uvedením dôvodu odstúpenia.

**Čl. X. Odovzdanie a prevzatie diela**

10.1 Lehota realizácie podľa tejto zmluvy je splnená riadnym vypracovaním projektu v rozsahu čl. III. tejto zmluvy a odovzdaním projektu objednávateľovi s potvrdením preberacieho protokolu.

10.2 Objednávateľ sa zaväzuje prevziať vypracovaný projekt v rozsahu čl. III tejto zmluvy. Podkladom pre fakturáciu je obojstranne podpísaný preberací protokol predmetnej dokumentácie.

**Čl. XI. Ostatné ustanovenia**

11.1 Objednávateľ má právo informovať sa o stave rozpracovaného diela u zhotoviteľa na poradách podľa potreby.

11.2 Objednávateľ je oprávnený použiť dielo - predmet tejto zmluvy výlučne iba na účely vyplývajúce z tejto zmluvy. Jeho iné využitie, najmä prípadné prenechanie na využívanie tretím osobám je podmienené výslovným súhlasom zhotoviteľa.

**Čl. XII. Záverečné ustanovenia**

12.1 Akékoľvek oznámenia podľa tejto zmluvy musia byť prevedené písomnou formou doporučeného listu na posledne známu adresu zmluvnej strany, ak zo zmluvy nevyplýva, alebo nie je v texte tejto zmluvy uvedené inak.

12.2 Meniť alebo doplňovať obsah tejto zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.

12.3 K návrhom dodatkov k tejto zmluve sa zmluvné strany zaväzujú vyjadriť písomne, v lehote 10 dní od doručenia návrhu dodatku druhej strane. Po tú istú dobu je týmto návrhom viazaná strana, ktorá ho podala.

12.4 Zmluva zaniká dohodou zmluvných strán, odstúpením od tejto zmluvy niektorou zo zmluvných strán. Avšak v prípade, že od tejto zmluvy po jej podpísaní odstúpi objednávateľ, je povinný zhotoviteľovi uhradiť všetky, do momentu odstúpenia od tejto zmluvy, preukázateľné výdavky spojené s plnením tejto zmluvy v plnej výške podľa platného Obchodného zákonníka SR. Zhotoviteľ môže od tejto zmluvy odstúpiť len z dôvodov v nej uvedených, alebo z dôvodov podľa Obchodného zákonníka.

12.5 V otázkach neupravených touto zmluvou sa práva a povinnosti zmluvných strán riadia príslušnými ustanoveniami Obchodného zákonníka.

12.7 Táto zmluva je vypracovaná v štyroch exemplároch Každá strana obdrží jedno vyhotovenie tejto zmluvy o dielo.

12.8 Účastníci si zmluvu prečítali, jej obsahu porozumeli a na znak súhlasu ju podpísali.

V Bzovíku, dňa \_\_\_\_\_\_\_\_\_\_\_\_\_\_ V Bzovíku, dňa \_\_\_\_\_\_\_\_\_\_\_\_\_\_

**Zhotoviteľ: Objednávateľ:**

................................................................. ...................................................................

Boris Sedmák – starosta obce Bzovík